Alnwick seilte frem til 1932 i rutetjeneste mellom Newcastle og Rotterdam, deretter frem til 1935 mellom Newcastle og London. Denne tjenesten kunne ikke opprettholdes på grunn av økende konkurranse fra busser, og skipet ble i 1935 solgt til det norske aksjeselskapet Ganger Rolf, et datterselskap av rederiet Fred. Olsen & Co. i Kristiania/Oslo. Det ble omdøpt til Bali og satt i rutetjeneste mellom Oslo og Kristiansand til Rotterdam og tilbake.